Η Εκλογή του Ηρακλή (Χαίντελ)

Η Εκλογή του Ηρακλή (HWV 69) είναι ένα αγγλικό ορατόριο σε μία πράξη και τρεις σκηνές του Γκέοργκ Φρίντριχ Χαίντελ. Ο Χαίντελ συνέθεσε τη μουσική μεταξύ 28 Ιουνίου και 5 Ιουλίου 1750 και η πρώτη παράσταση δόθηκε την 1η Μαρτίου 1751 στο Θέατρο του Κόβεντ Γκάρντεν του Λονδίνου με τη Σεσίλια Γιάνγκ ως Αρετή, την Ισαμπέλα Γιάνγκ ως Ηρακλή και τον Τόμας Λόου ως τον ακόλουθο. Το λιμπρέτο προέρχεται από το ποίημα (1743) του Ρόμπερτ Λόουθ αλλά αναθεωρημένο, πιθανώς από τον Τόμας Μόρελ.

Το έργο αφορά την γνωστή ιστορία της Εκλογής του Ηρακλή στην οποία ο νέος ακόμα Ηρακλής πρέπει να αποφασίσει ανάμεσα σε δύο μονοπάτια, τα οποία θα πρέπει να ακολουθήσει για το υπόλοιπο της ζωής του: της απόλαυσης και της αρετής, τα οποία αντιπροσωπεύονται από δύο γυναίκες που παρουσιάζουν τα διάφορα επιχειρήματά τους σε αυτόν και η σύγχυσή του κορυφώνεται στο τρίο Where shall I go? (=Πού να πάω;). Ο κλασικός μύθος της «εκλογής του Ηρακλή», όπως είπε ο Αθηναίος σοφιστής του 5ου αιώνα Πρόδικος (Ξενοφώντα Απομνημονεύματα 2.1.21-34), προβλέπει ότι ο Ηρακλής θα επιλέξει να ακολουθήσει το μονοπάτι της Αρετής. Έτσι και στο έργο, η χορωδία τραγουδά (Χορωδία ν.24) ότι "Η Αρετή θα σε βάλει σε εκείνη την ευλογημένη κατοικία, Στεφανωμένος με αθάνατη νιότη, Ανάμεσα στους θεούς ένας θεός!" 

Στην εκδοχή του έργου της Εκλογής του Ηρακλή εισάγεται κι ένας άλλος χαρακτήρας, ο ακόλουθος της Απόλαυσης, ο οποίος περιπλέκει περισσότερο τα πράγματα σχετικά με το ποιο μονοπάτι θα πρέπει να επιλέξει ο Ηρακλής (Άρια ν.16). 

Μια τυπική παράσταση διαρκεί σχεδόν 50 λεπτά.

Το έργο περιλαμβάνει την αξιοσημείωτη άρια Yet can I hear that dulcet lay (= Ωστόσο, μπορώ να ακούσω αυτή την γλυκιά λαλιά).

 Ρόλοι 

 Ηρακλής (άλτο)
 Απόλαυση (σοπράνο)
 Αρετή (άλτο)
 Ακόλουθος της Απόλαυσης (τενόρος)
 Χορωδία

 Άριες και μουσικά νούμερα 
ΤύποςΧαρακτήραςΤίτλος1Συμφωνία2AccompagnatoΑπόλαυσηSee Hercules! how smiles yon myrtle plain3ΆριαΑπόλαυσηCome, blooming boy4ΆριαΑπόλαυσηThere the brisk sparkling nectar drain5Σόλο και ΧορωδίαΑπόλαυσηWhile for thy arms that beauty glows6ΡετσιτατίβοΑρετήAway, mistaken wretch, away!7ΆριαΑρετήThis manly youth's exalted mind8ΡετσιτατίβοΑρετήRise, youth! exalt thyself and me9ΆριαΑρετήGo, assert thy heav'nly race10ΡετσιτατίνοΑρετήIn peace, in war11Σόλο και ΧορωδίαΑρετήSo shalt thou gain immortal praise12ΡετσιτατίβοΑπόλαυσηHearst thou, what dangers then thou must engage?13Σόλο και ΧορωδίαΑπόλαυσηTurn thee, youth, to joy and love14ΡετσιτατίβοΑπόλαυση και ΗρακλήςShort is my way, fair, easy, smooth and plain15ΆριαΗρακλήςYet, can I hear that dulcet lay16ΆριαΑκόλουθος της ΑπόλαυσηςEnjoy the sweet Elysian grove17ΡετσιτατίβοΗρακλήςOh! whither, reason, dost thou fly?18ΤρίοΗρακλής, Απόλαυση και ΑρετήWhere shall I go?19ΡετσιτατίβοΑρετήMount, mount the steep ascent20ΆριαΑρετήMount, mount the steep ascent21ΧορωδίαArise! mount the steep ascent22ΡετσιτατίβοΗρακλήςThe sounds breathe fire23ΆριαΗρακλήςLead, goddess, lead the way!24ΧορωδίαVirtue will place thee in that blest abode

 Εξωτερικοί σύνδεσμοι 

 Ολοκληρωμένο λιμπρέτο από το Πανεπιστήμιο του Στάνφορντ 
 Η Εκλογή του Ηρακλή: Παρτιτούρες στο International Music Score Library Project
 Ρίτσαρντ Ντάιερ, η Cecillia ανοίγει με την "Εκλογή" του Χαίντελ (ανασκόπηση της παραγωγής της Boston Cecilia), The Boston Globe, 8 Noεμβρίου 2005

Κατηγορία:Ορατόρια του Γκέοργκ Φρίντριχ Χαίντελ
Κατηγορία:Γκέοργκ Φρίντριχ Χαίντελ
Κατηγορία:Μπαρόκ μουσική